bast
        
         (botanikk)
Store norske leksikon,Biologi,Vitenskapsgrener i biologien,Botanikk,Planteanatomi,Plantenes vevsystemer,Styrkevev og plantefibre
Bast er et ord som i våre dager brukes mest om fibre (i botanisk forstand), slik som lindebast fra lind. Tidligere ble bast også brukt om silvev. Silvev ble kalt bløtbast, mens fibre ble kalt seigbast. «Seigbast» ble brukt om alle fibre, også de i blader. I dag brukes ordet bastfibre om fibre i stengler - som motsetning til bladfibre slik som sisalhamp.
Silvev kan inneholde fibre. Når silvev tidligere ble kalt bløtbast, inkluderte det ikke eventuelle fibre (seigbast) i silvevet. «Bløtbast» inkluderte bare de andre celletypene i silvevet – parenkymceller, silrør (eller silceller hos nakenfrøete planter) og følgeceller (eller albuminøse celler hos nakenfrøete planter). Les mer i Store norske leksikon fiber - botanikk styrkevev silvev planteceller forveding tekstilfibre planteanatomi